Тамара Асар

{{Музыкант { style="background: transparent" } }} Тамара Асар (1976 жылы 16 шілдеде Маңғыстау облысы Ақшұқыр ауылында туған) — әнші. Қазақстан жастар одағы сыйлығының лауреаты (2007). Құрмет орденінің иегері (2014). Биография Еліміздің батыс өңірі – Ақтаудан 16 шақырым жердегі «Ақшұқыр» деген ауылда ұстаздар отбасында өмірге келген. «Жаратушы қиындықты тек көтере алатын адамына береді» дейді халқымыз. Осы сөзді өзіме ғана арналған деп қабылдайтын Тамара, тіршілікте басынан өткен түрлі ауыртпалыққа мән бергенді көңілі қаламайтын қайсар қыз. 1997 жылы Секен Тұрысбековтің ансамблінде жұмыс жасап жүріп, Ақтауға демалысқа келген кезде көлік апатына түседі де, бір аяғынан айырылып, жамбас беломыртқасы, қолы сынып, тағы да басқа ауыр жарақат алады. Әкесі Қалнияз "ең бастысы жұлыны сау, орнынан тұрады" деп болжап, сынықты өзі салып, дәрігерлермен бірге қызын өзі де емдейді Араға жылдар салып, денсаулығын қалпына келтірген әнші, өзін-өзі қамшылап өмір сүруді әдетке айналдырды. «Қиындық әркімнің басында болатын нәрсе, тек оны жеңудің кілті – жүректе» дейтін Тамара Асар өмірге ғашық адам кез келген қиындыққа төзімді болып келеді деген пікірде. «Серпер» жастар сыйлығының иегері Тамара Асар басқа әріптестеріне қарағанда денсаулығына көбірек алаңдайды. Сондықтан қаланың қым-қуыт тіршілігінен шаршағанда көпшіліктен оң кетіп, баласымен демалғанды ұнатады екен. Туған жері Ақтауға жиі ат басын бұратын әнші жалғызсыраған сәтте қолына кітап алып, әдебиетпен сырласқанды жан рахатына балайды. Білімі бала кезден өнерді өзіме серік етемін деп армандаған ол, алдымен Ақтаудағы музыка мектебінде білім алады. Кейін Алматыдағы қазіргі Елебеков атындағы эстрада және цирк колледжінде оқып жүріп, ілімін мұғалімдік мамандықпен ұштастырады. 8-ші сыныптан бастап Алматыда дәріс алған Тамара көпшілікпен етене араласуына танымал мектепте оқығаны септігін тигізгенін айтады. Абай атындағы ҚазҰПУ, педагогика-психология факультетінің магистратурасын педагогика-психология мамандығы бойынша тәмамдаған және осы аталған факультеттің докторантурасын сол мамандық бойынша аяқтаған. Қазір филология ғылымдарының докторы, педагог-психолог. Мәскеуде РИСИ (Российский институт современного искусства) вокал бөлімінде арнайы сабақтардан өткен. Және МГПУ психология факультетінде білім тәжірибелерінен арнайы өткен. Өнердегі еңбек жолы Маңғыстау облыстық мәдениет басқармасы жанындағы Мұрат Өскімбаев атындағы Маңғыстау облыстық филармониясында басталған. Шығармашылықта жүрген 15 жыл ішінде көптеген жанрлар мен бағыттардағы: «Отырар сазы», «Ақжауын», Абыл Тарақұлы атындағы халықтық ұлт-аспаптар оркестрінің, «Ақжарма» фольклорлық ансамблінің, симфониялық оркестрдің сүйемелдеуімен ән айтып, жұртшылықтың назарында жүр. Сонымен қатар жаңашыл эстрадалық жанрда Қазақстанмен қоса, Еуропа, Азия елдерінің алдыңғы қатарлы сахналарында бар талап-талантымен өнерін өрнектеуде. Марапаттары * 2001 - Қазақстан Республикасы тәуелсіздігіне 10 жыл мерекелік медалі * 2006 - Маңғыстау облысы әкімінің сыйлығы * 2007 - Қазақстан жастар одағы "Серпер" сыйлығының лауреаты * 2009 - Халық батыры Ер Қосай медалі * 2011 - Қазақстан Республикасы тәуелсіздігіне 20 жыл мерекелік медалі 2014 - Қазақстан Республикасы президентінің жарлығымен Құрмет орденімен марапатталды * 2017 - Қазақ мемлекеттік қыздар педагогикалық университетінің “Құрмет белгісі” медалімен марапатталды * 2018 - Ақтау қаласының « Құрметті азаматы» * 2018 - Абай атындағы Қазақ ұлттықпедагогикалық университетіне 90 жыл мерекелік медалімен марапатталды * 2018 - Ақтау қаласының әлеуметтік-экономикалық дамуына қосқан үлесі үшін * 2019 - Қазақ ұлттық қыздар педагогикалық университеті «Құрметті профессор»атағы берілді * 2019 - Қазақстан Республикасы президенті жарлығымен «Қазақстанның еңбек сіңірген қайраткері» құрметті атағы берілді Әнбаяндары «Ариайдай», «Бұл ән бұрынғы әннен өзгерек», «Жалғыз досым», «Ренжімеші», «Сол бір қыз» Қызықты деректер «Жаным неге» атты бейнебаян Қазақстан тарихындағы алғашқы анимациалық 3D форматында жазылған. 2001 жылы Шәкен Айманов атындағы «Қазақфильм» киностудиясында өзі жәйлі «Арманның ақ желкені» атты деректі фильм түсірілген. Қазіргі таңда 3 жерде Маңғыстау облыстық Филармониясында Абыл Тарақұлы атындағы оркестр әншісі, «Жан" продюсерлік орталығында, "Тамара Асар" арнайы жоба, ЕНУ-де Ұстаздық қызмет етеді. Қазақ тв арнасында "QAZAQ LIVE-DASTUR бағдарламасының жүргізушісі. Хоббиі самаурынның сыртына сурет салу. Қызықты деректер * «Жаным неге» атты бейнебаян Қазақстан тарихындағы алғашқы анимациалық 3D форматында жазылған. * 2001 жылы Шәкен Айманов атындағы «Қазақфильм» киностудиясында өзі жәйлі «Арманның ақ желкені» атты деректі фильм түсірілген.